Belford Rošas
Belford Rošas (port. Belford Roxo) – miestas Brazilijos pietryčiuose, Rio de Žaneiro valstijoje; Rio de Žaneiro priemiestis. 508 tūkst. gyventojų (2018). Vyrauja atogrąžų klimatas, vidutinė temperatūra – 18 °C. Yra „Bayer do Brasil“ chemijos gamykla, „Termolite“ ir „Lubrizol“ gamyklų padaliniai. Įkurtas 1990 m., miesto gyventojų greitai pagausėjo. Miestas pavadintas pagal brazilų inžinierių Raimundo Teixeira Belfort Roxo, išsprendusį Rio de Žaneiro vandens trūkumo problemą.